Potspelkampioen aangewys | Netwerk24
Hillside Players is as 2019 se potspelkampioen gekroon. Duran Minnaar, Bradley Signeur, Gerovan Otto (kapt), Shane Abrahams en William Miller is bly oor die wen. Foto:
Die Langeberg-agtbal-potspelliga het die seisoen van 2019 op ’n hoë afgesluit.
In die eerste halfeindstryd het Hillside-potspelklub vir Super Stars met 13-11 geklop, waarvan Gerald Otto (5/5) as speler van die dag aangewys is. In die tweede halfeindstryd het Hillside Players vir All Stars behoorlik laat les opsê toe hulle die span van Droëheuwel met 13-1 verslaan het.
In die uitspeelwedstryd om die derde plek was dit die jong vroue van Super Stars, wat All Stars, Droëheuwel, oortuigend met 13-10 geklop het.
“Ons wil ons Hemelse Vader wat ons deur 2019 gedra het, ouers wat hulle kinders beskikbaar gestel het en veral ons borge bedank. Ons as Langeberg-agtbalpotspel het dit hoog op prys gestel,” het voorsitter Gerald Otto gesê.